‘સાધના’ના સુજ્ઞ વાચકો સમક્ષ આ સંદર્ભમાં આ વાત પ્રસ્તુત કરવી રહી કે, આજથી બસો વર્ષ પહેલાંની એ સામંતશાહી યુગની લડાઈનો, આધુનિક રાજકીય સંદર્ભમાં ઉપયોગ-દુરુપયોગ કરવાના, જિગ્નેશ મેવાણી આણી મંડળીના દુષ્પ્રયાસો પાછળ રહેલી માનસિકતાને સમજવાની જરૂર છે. વધુમાં સ્વરાજનાં સિત્તેર વર્ષો પછી પણ, ભારતને પરાધીન કરનાર, ભારતનું વ્યાપક શોષણ કરનાર, જલિયાનવાલા બાગ જેવાં ક્રૂરતમ કુકૃત્યોનું દમનચક્ર ચલાવનાર - અંગ્રેજોની શયતાની સલ્તનત વતી લડનાર, બસો વર્ષ પહેલાંના એ ભલાભોળા-પેટિયું રળવા માટે અંગ્રેજ-સૈન્યમાં પગારદાર સૈનિકો તરીકે લડનાર મહાર-દલિત સૈનિકોની એ કથિત બહાદુરીના ઓચ્છવ-ઉજવણાનો ત્રાગડો રચનાર, જિગ્નેશ પ્રકારના કથિત ડાબેરી-માર્ક્સવાદી દલિત આગેવાનો; જેઓ આમ તો પોતાને બ્રિટન-અમેરિકાના શાહીવાદના હાડવેરી ગણાવે છે, તેઓ બ્રિટિશરોને વિજય અપાવનાર મહાર-દલિતોના કથિત પરાક્રમનું ગૌરવ લેવા જતાં લાજવાને બદલે ગાજે છે શા માટે ?! પરંતુ એનું પણ આશ્ર્ચર્ય થવું જોઈએ નહીં.